69. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 427  της 30/30 Νοεμ. 1990 (ΦΕΚ Α΄ 163) Σύσταση Γενικής Διεύθυνσης στο Ταχυδρομικό Ταμιευτήριο. Έχοντας υπόψη τις διατάξεις: 1.Της παρ. 1 του άρθρ. 78, καθώς επίσης και των παρ. 4 και 5 του ιδίου άρθρου, του Νόμ. 1892/90 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α). 2.Του Π.Δ. 224/1988 «Οργανισμός του Ταχ. Ταμιευτηρίου» (Φ.Ε.Κ. 96/Α). 3.Της αριθ. 35884/4446/88 (ΦΕΚ 882/Β) κοινής Υπουργικής απόφασης του Υπουργού Προεδρίας της Κυβέρνησης και των Υφυπουργών Οικονομικών και Μεταφορών και Επικοινωνιών «Σύσταση Διοικητικού Τομέα και θέση Ειδικού Γραμματέα στο Ταχ. Ταμιευτήριο». 4.Την αριθ. 550/1990 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας Κυβερνήσεως και Μεταφορών και Επικοινωνιών, αποφασίζουμε: Άρθρο Μόνο.-1.Στο Ταχυδρομικό Ταμιευτήριο, αυτοτελή Δημόσια Υπηρεσία που διοικείται από Διοικητικό Συμβούλιο και εποπτεύεται και ελέγχεται από τον Υπουργό Μεταφορών και Επικοινωνιών, συνιστάται, Γενική Διεύθυνση, που συγκροτείται από τις Διευθύνσεις της Κεντρικής Υπηρεσίας, που προβλέπονται από τον Οργανισμό του Ταχυδρομικού Ταμιευτηρίου Π.Δ. 224/1988 (Φ.Ε.Κ. 96/Α). Η Γενική αυτή Διεύθυνση, εποπτεύει, ελέγχει και συντονίζει την διεξαγωγή όλων των εργασιών με σκοπό την ομαλή και εύρυθμο λειτουργία των υπηρεσιών που την συγκροτούν. Σελ. 384,204(γ) Τεύχος 1288- Σελ. 8 2.Στη Γενική Διεύθυνση της προηγούμενης παραγράφου, προΐσταται Γενικός Διευθυντής, υπάλληλος του Κλάδου ΠΕ (Πανεπιστημιακής Εκπαίδευσης) Διοικητικού- Οικονομικού ή ΠΕ Μηχανικών ή ΠΕ Πληροφορικής του Ταχυδρομικού Ταμιευτηρίου. 3.Ο Ειδικός Γραμματέας ασκεί τα μέχρι σήμερα ασκούμενα καθήκοντά του, μέχρι της τοποθετήσεως του Γενικού Διευθυντού. 